Fótbolti - Ég er fullur tilhlökkunar og bíð spenntur eftir fyrsta leik Guðlaugur Baldursson , þjálfari m.fl. karla , er farinn að líta til komandi átaka í boltanum og nú um næstu helgi hefst keppni í Deildarbikarkeppni KSÍ . Fyrsti leikurinn verður einmitt í Reykjaneshöllinni er liðið leikur við Fylki á sunnudag kl. 13 . Magnús Gylfason fyrrverandi þjálfari fékk reglulega á sig hinar ýmsu spurningar og nú er komið að Guðlaugi að taka við boltanum og hér kemur svona fyrsti skammturinn eftir að hann kom í stutt spjall í haust í gömlu síðunni okkar . Þá fer að styttast í annan endann á vetrinum . Í hvernig standi eru strákarnir núna þegar deildarbikarinn er að hefjast ? Ástandið á mannskapnum er alveg þokkalegt þó hafa meiðsli og veikindi plagað okkur aðeins síðustu vikurnar . Gerið þið ráð fyrir frekari breytingum á leikmannahópnum ? Leikmannahópurinn á eftir að taka einhverjum breytingum á næstu misserum . Við náum vonandi að klára málin við enska leikmenn á allra næstu dögum en hinn íslenski markaður virðist vera mjög erfiður viðureignar . Í hvaða stöðum vantar þá helst leikmenn ef svo er ? Við höfum fyrst og fremst verið að reyna að finna okkur leikmenn sem geta spilað þær stöður sem við misstum leikmenn úr eftir sumarið . Þessir leikmenn voru varnar - , miðju - , og sóknarmenn . Við höfum fengið Bjarna Hólm sem er varnar - og miðjumaður og erum að reyna að klófesta erlenda miðju - og sóknarmenn . Hvernig hefur aðstaða til æfinga verið í vetur , bæði í Eyjum og í bænum ? Æfingaaðstaðan í bænum hefur verið nokkuð góð . Við höfum æft að jafnaði 5 sinnum í viku , verið 3svar í fótbolta og hlaupið og lyft 2svar sinnum . Æfingaleikir hafa síðan komið þessu til viðbótar . Huginn hefur stjórnað æfingunum úti í Eyjum þar sem strákarnir hafa verið í áþekku prógrammi og þeir sem dvelja á höfuðborgarsvæðinu . Hvernig verður lagt upp í deildarbikarkeppnina , þ.e. verður ungu strákunum gefinn séns ? Deildarbikarinn verður notaður til þess að sjá og skoða þann hóp sem við höfum úr að moða . Flestir þessara stráka sem munu spila leikina í deildarbikarnum eru ungir og ég mun síðan skoða í samráði við Hugin þá stráka sem enn eru í 2. flokki . Hefurðu sett liðinu einhver sérstök markmið fyrir komandi átök ? Ef þú ert að spyrja um árangur í deild , bikar og Evrópukeppni þá þarf ég að fá betri heildarmynd á þann hóp sem við verðum með í höndunum þegar líður að sumri til þess að geta gefið út þessháttar markmið . Mitt markmið sem þjálfara er að gera hvern leikmann að betri leikmanni en hann er í dag og búa til heilsteypt og gott ÍBV-lið.En hvað varðar þig sjálfan . Hvernig ertu stemmdur að fara að stjórna liði í efstu deild í fyrsta sinn ? Ég er fullur tilhlökkunar og bíð spenntur eftir fyrsta leik . Að öðru , þá langar okkur í mjög nauðsynlegar upplýsingar ..... Með hvaða liði heldurðu í enska boltanum ? Ég held með ARSENALHver er þinn uppáhaldsleikmaður þar ? Hinn rólegi og geðþekki miðjumaður Patrick VieiraEr Gísli Hjartar búinnn að reyna að fá þig í sístækkandi aðdáendaklúbb Brighton and Hove Albion ? Eftir að hafa fengið hlusta á lofræður Gísla um Brighton og að sjá gullfallega mynd af Steve Foster með ennisbandið góða upp á vegg bakvið páfagaukinn hans Gísla þá tel ég meiri líkur en minni að ég gerist þriðji meðlimur þessa athyglisverða aðdáendaklúbbs JHvaða áhugamál hefurðu svo fyrir utan fótboltann ? Fótboltinn á nú eiginlega hug minn allan , ekki golf allavega . Ég er mikill fjölskyldumaður , ef maður getur sagt að fjölskyldan sé áhugamál , líður best á góðum stundum í faðmi hennar eða í góðu grilli .